List strojníka riaditeľovi
(pôvodný univerzálny list na roleplay pre riaditeľov)
Dostanete tento list a vašou úlohou bude zavolať ma k sebe do kancelárie. 
Kanceláriou bude školiaca miestnosť.

Ja strojník (učiteľ) som autor tohto listu a vy ste riaditeľ. 
Jediné čo od vás požadujem je to, aby ste začali so mnou konverzáciu. 
Aký cieľ si stanovíte ohľadne nášho stretnutia, a aký výsledok budete chcieť dosiahnuť, je na vás. 

Pre úspešné zvládnutie problematiky je však dôležité použiť v rozhovore všetky prvky akceptácie.
Toto je list, ktorý je veľmi blízky reálnemu listu, ktorý dostal generálny riaditeľ jednej veľkej nábytkárskej firmy, ktorá vyrába nábytok do kostolov.
Vážený pán riaditeľ.
Práve som sa vrátil z celonárodného výročného stretnutia. Pobúrilo ma to, čo sa tam dialo. Videl som, ako ľudia popíjali, tancovali a flirtovali. Videl som ľudí, ktorí neboli manželia, ako sa spolu uberali do hotelových izieb. Stretnutie nezačalo kresťanskou modlitbou. Neboli tam žiadni inšpiratívni kresťanskí rečníci, hoci tam bol židovský rečník. 

Počas posledných štyroch rokov, odkedy vy ste riaditeľom,  sa naša firma odklonila od svojho kresťanského dedičstva a kresťanskej identity. Ako som rozmýšľal nad týmito vecami, dospel som k záveru, že mám problém s tým, ako vediete našu firmu. Usúdil som, že buď nie ste schopný alebo ochotný viesť našu spoločnosť spôsobom, ktorý by zachoval naše kresťanské dedičstvo a kresťanskú identitu. Mám informácie, že už dochádza aj k úbytku našej doterajšej klientely z kresťanského prostredia.
Napriek tomu že viem, že účasť na výročnom stretnutí je pre pozvaných povinná, keďže sa veci majú tak ako sa majú, najbližšieho stretnutia sa nezúčastním. 

S pozdravom









Ernie Meadows



strojník
